CELEX: 62019TN0013
Language: mt
Date: 2019-01-08 00:00:00
Title: Kawża T-13/19: Rikors ippreżentat fit-8 ta’ Jannar 2019 – Ir-Repubblika Ċeka vs Il-Kummissjoni

18.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/48
            
         
      Rikors ippreżentat fit-8 ta’ Jannar 2019 – Ir-Repubblika Ċeka vs Il-Kummissjoni
      (Kawża T-13/19)
      (2019/C 103/63)
      Lingwa tal-kawża: iċ-Ċek
      
         Partijiet
      
      
         Rikorrenti: Ir-Repubblika Ċeka (rappreżentanti: M. Smolek, J. Vláčil u O. Serdula, aġenti)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkonstata li l-Kummissjoni Ewropea naqset mill-obbligi tagħha skont l-Artikolu 4(3) tat-Trattat dwar l-Unjoni Ewrpoea, moqri flimkien mal-Artikolu 47 tal-Karta tad-Drittijiet Fundamentali tal-Unjoni Ewropea, safejn, wara l-provvista kundizzjonali, mir-Repubblika Ċeka, ta’ riżorsi proprji tradizzjonali fl-ammont ta’ CZK 40 482 255, hija ma tatx bidu għal proċedura għal nuqqas ta’ twettiq ta’ obbligu kontra r-Repubblika Ċeka f’dan ir-rigward u safejn fin ma pproċedietx bir-rimbors tas-somma kontenzjuża, u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv wieħed.
      Ir-Repubblika Ċeka hija konvinta li l-obbligu tal-Kummissjoni li taġixxi fis-sens suespost jirriżulta mill-prinċipju ta’ koperazzjoni leali sanċit fl-Artikolu 4(3) tat-Trattat dwar l-Unjoni Ewropea, moqri flimkien mad-dritt għal protezzjoni ġudizzjarja effettiva fis-sens tal-Artikolu 47 tal-Karta tad-Drittijiet Fundamentali tal-Unjoni Ewropea.
      Peress li, skont ġurisprudenza tal-Qorti tal-Ġustizzja (1), kawża bejn Stat Membru u l-Kummissjoni fil-qasam tar-riżorsi proprji tradizzjonali tista’ tiġi deċiża b’mod awtorevoli biss mill-Qorti tal-Ġustizzja fil-kuntest ta’ proċedura għal nuqqas ta’ twettiq ta’ obbligu, il-Kummissjoni għandha, wara l-eżekuzzjoni ta’ ħlas kundizzjonali, jew tati bidu għal din il-proċedura mingħajr dewmien jew inkella tipproċedi bir-rimbors tal-imsemmi ħlas jekk ma jkollhiex raġunijiet li jiġġustifkaw il-ftuħ tal-prċoedura għal nuqqas ta’ twettiq ta’ obbligu.
      Ir-Repubblika Ċeka ħallset, taħt kundizzjonijiet, is-somma kontenzjuża fil-kont tal-Kummissjoni sa mill-2015. Madankollu, il-Kummissjoni ma tatx bidu għall-proċedura għal nuqqas ta’ twettiq ta’ obbligu kontra r-Repubblika Ċeka fil-kawża preżenti u ma pproċedietx bir-rimbors tas-somma mħallsa taħt kundizzjonijiet, minkejja li ġiet mistiedna formalment mir-Repubblika Ċeka biex tagħmel dan. Huwa minħabba dan li r-Repubblika Ċeka tqis li huma ssodisfatti l-kundizzjonijiet sabiex jiġi kkonstatat in-nuqqas ta’ azzjoni tal-Kummissjoni.
      
         (1)  Ara s-sentenzi tal-25 ta’ Ottubru 2017, Is-Slovakkja vs Il-Kummissjoni (C-593/15 P u C-594/15 P, EU:C:2017:800) u tal-25 ta’ Ottubru 2017, Ir-Rumanija vs Il-Kummissjoni (C-599/15 P, EU:C:2017:801).